《钓竿篇》
南北朝·刘孝威

钓舟画彩鹢，渔子服冰纨。
金辖茱萸网，银钩翡翠竿。
敛桡随水脉，急桨渡江湍。
湍长自不辞，前浦有佳期。
船交桡影合，浦深鱼出迟。
荷根时触饵，菱芒乍罥丝。
莲度江南手，衣渝京兆眉。
垂竿自有乐，谁能为太师。

作者简介：刘孝威（？～548）南朝梁诗人、骈文家。名不详，字孝威。彭城（今江苏徐州）人，出生官宦之家，齐大司马从事中郎刘绘之子、刘孝绰第六弟。生年不详，卒于梁武帝太清二年。孝威以诗胜，三兄孝仪以文胜，故孝绰有“三笔六诗”之誉，气调爽逸，风仪俊举。初为安北晋安王法曹，转主簿。隋书·经籍志》著录《刘孝威集》十卷，今佚。明张溥《汉魏六朝百三名家集》辑有《刘孝仪孝威集》。今存诗约六十首。